Il-Qorti approvat it-talba tad-Difiża biex ma jixxandrux il-proċeduri tal-kumpilazzjoni kontra l-aħwa Adrian u Robert Agius, magħrufin bħala Tal-Maksar u kontra l-assoċjati tagħhom Jamie Vella u George Degiorgio. Il-Prosekuzzjoni ma oġġezzjonatx għal dan. Robert Agius u Jamie Vella qed jiġu akkużati li pprovdew il-bomba li ntużat biex tinqatel il-ġurnalista Daphne Caruana Galizia. Degiorgio qed jaffaċċja l-istess akkuża imma qed jgħaddi minn proċeduri separati. Adrian Agius qed jiġi akkużat li kien il-moħħ wara l-qtil tal-avukat Carmel Chircop waqt li Vella u Degiorgio qed jiġu akkużati li wettqu l-qtil. Matthew Caruana Galizia, it-tifel tal-ġurnalista maqtula Daphne Caruana Galizia, tela' jixhed it-Tlieta fil-proċeduri li għaddejjin kontra l-aħwa Ta' Maksar, George Degiorgio u Jamie Vella. Hu spjega li ommu kienet qed taħdem fuq 'leak' relatata mal-proġett tal-Electrogas qabel ma nqatlet fis-16 Ottubru 2017. Aqra aktar fuq dan il-każ: Jixhed Matthew Caruana Galizia: 'Ommi kienet taħt pressjoni kbira' Il-waranofsinhar it-tajjeb u merħba għal dan il-Live Blog ta' Newsbook.com.mt L-avukat mill-Uffiċċju tal-Avukat Ġenerali George Camilleri, l-Ispettur Wayne Grima u l-avukati tad-Difiża Josette Sultana u Rene Darmanin jinsabu fl-awla. L-avukat ta' Yorgen Fenech Charles Mercieca jinsab fl-awla wkoll. Dr Jason Azzopardi jidħol fl-awla. Il-Qorti tapprova t-talba tad-Difiża biex ma jixxandrux il-proċeduri tal-lum. Il-Prosekuzzjoni ma toġġezzjonax għal dan. Gavin Muscat Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_619e3e04a005d_rand.td-a-rec-img{text-align:left}.td_uid_3_619e3e04a005d_rand.td-a-rec-img img{margin:0 auto 0 0}